CELEX: 32011R0617
Language: ro
Date: 2011-06-24 00:00:00
Title: Regulamentul de punere în aplicare (UE) nr. 617/2011 al Comisiei din 24 iunie 2011 de modificare a Regulamentului (CE) nr. 900/2008 de stabilire a metodelor de analiză și a altor dispoziții tehnice necesare pentru punerea în aplicare a regimului de import al anumitor mărfuri rezultate din prelucrarea produselor agricole

25.6.2011   
            
            
               RO
            
            
               Jurnalul Oficial al Uniunii Europene
            
            
               L 166/6
            
         REGULAMENTUL DE PUNERE ÎN APLICARE (UE) NR. 617/2011 AL COMISIEI
   din 24 iunie 2011
   de modificare a Regulamentului (CE) nr. 900/2008 de stabilire a metodelor de analiză și a altor dispoziții tehnice necesare pentru punerea în aplicare a regimului de import al anumitor mărfuri rezultate din prelucrarea produselor agricole
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1216/2009 al Consiliului din 30 noiembrie 2009 de stabilire a regimului comercial aplicabil anumitor mărfuri rezultate din transformarea produselor agricole (1), în special articolul 18,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (2), în special articolul 9 alineatul (1) litera (a),
   întrucât:
   
               (1)
            
            
               Regulamentul (CE) nr. 900/2008 al Comisiei (3) stabilește metodele de analiză și alte dispoziții tehnice necesare pentru punerea în aplicare a Regulamentului (CE) nr. 1216/2009 și a Regulamentului de punere în aplicare (UE) nr. 514/2011 al Comisiei din 25 mai 2011 de stabilire a normelor detaliate de punere în aplicare a regimurilor comerciale preferențiale aplicabile anumitor mărfuri rezultate din transformarea produselor agricole, în conformitate cu dispozițiile articolului 7 alineatul (2) din Regulamentul (CE) nr. 1216/2009 al Consiliului (4). Respectivele metode și dispoziții se aplică importurilor anumitor produse agricole transformate, în scopul determinării componentelor agricole reduse ale acestora și al clasificării acestor produse în Nomenclatura combinată.
            
         
               (2)
            
            
               Din motive de claritate, este necesară actualizarea domeniului de aplicare a Regulamentului (CE) nr. 900/2008 și adaptarea acestuia la măsurile prevăzute în respectivul regulament.
            
         
               (3)
            
            
               Pentru a asigura aplicarea consecventă a Regulamentului (CE) nr. 900/2008, este necesar să se prevadă că, în scopul punerii în aplicare a anexelor II și III la Regulamentul (UE) nr. 514/2011, se utilizează formulele, procedurile și metodele stabilite în regulament și pentru determinarea conținutului de grăsimi din lapte, a conținutului de proteine din lapte, a conținutului de amidon/glucoză și a conținutului de zaharoză/zahăr invertit/izoglucoză, în scopul selectării elementului agricol corespunzător, drepturi suplimentare privind zahărul și drepturi suplimentare privind făina în cazul importurilor nepreferențiale, astfel cum se prevede în partea II și partea III secțiunea I anexa 1 din anexa I la Regulamentul (CEE) nr. 2658/87.
            
         
               (4)
            
            
               Pentru a asigura aplicarea efectivă a Regulamentului (CE) nr. 900/2008, este necesar să se prevadă că, în scopul clasificării anumitor mărfuri încadrate în anumite coduri NC în scopul aplicării anexei I la Regulamentul (UE) nr. 514/2011, metodele și procedurile stabilite în regulament se utilizează și pentru clasificarea respectivelor mărfuri în cazul importurilor nepreferențiale, astfel cum se prevede în anexa I la Regulamentul (CEE) nr. 2658/87.
            
         
               (5)
            
            
               Pentru a ține cont de modificările introduse în Nomenclatura Combinată, este necesară adaptarea anumitor referințe la codurile NC.
            
         
               (6)
            
            
               Prin urmare, Regulamentul (CE) nr. 900/2008 trebuie modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 900/2008 se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               Domeniul de aplicare
               Prezentul regulament stabilește norme referitoare la:
               
                           (a)
                        
                        
                           metodologia și metodele de analiză care se folosesc pentru determinarea conținutului produselor agricole, în sensul articolului 2 alineatul (1) litera (a) din Regulamentul (CE) nr. 1216/2009 al Consiliului (5) sau a componentelor specifice ale acestora, considerate a fi fost încorporate în mărfuri importate, în sensul articolului 2 alineatul (1) litera (b) din Regulamentul (CE) nr. 1216/2009;
                        
                     
                           (b)
                        
                        
                           metodele de analiză necesare pentru aplicarea Regulamentului (CE) nr. 1216/2009, în ceea ce privește importurile anumitor mărfuri, anexei I la Regulamentul (CEE) nr. 2658/1987 și Regulamentului de punere în aplicare (UE) nr. 514/2011 al Comisiei (6) sau, în absența unei metode de analiză, natura operațiunilor analitice care trebuie efectuate sau principiul unei metode care trebuie aplicată.
                        
                     
         
               2.
            
            
               Articolul 2 se modifică după cum urmează:
               
                           (a)
                        
                        
                           se introduce următorul titlu: „Calculul conținutului”;
                        
                     
                           (b)
                        
                        
                           teza introductivă se înlocuiește cu următoarea:
                           „În conformitate cu definițiile prevăzute în notele de subsol 1, 2 și 3 din anexa III la Regulamentul (UE) nr. 514/2011 și în notele de subsol 1, 2 și 3 din partea III secțiunea I anexa 1 tabelul 1 din anexa I la Regulamentul (CEE) nr. 2658/87, cu privire la conținutul de proteine din lapte, la conținutul de amidon/glucoză și la conținutul de zaharoză/zahăr invertit/izoglucoză, se folosesc următoarele formule, proceduri și metode:
                           
                                       (a)
                                    
                                    
                                       pentru aplicarea anexelor II și III la Regulamentul (UE) nr. 514/2011;
                                    
                                 
                                       (b)
                                    
                                    
                                       pentru determinarea conținutului de grăsimi din lapte, a conținutului de proteine din lapte, a conținutului de amidon/glucoză și a conținutului de zaharoză/zahăr invertit/izoglucoză, în scopul selectării elementului agricol corespunzător, drepturi suplimentare privind zahărul și drepturi suplimentare privind făina în cazul importurilor nepreferențiale, astfel cum se prevede în partea II și partea III secțiunea I anexa 1 din anexa I la Regulamentul (CEE) nr. 2658/87:”.
                                    
                                 
                     
         
               3.
            
            
               Articolul 3 se modifică după cum urmează:
               
                           (a)
                        
                        
                           se introduce următorul titlu: „Clasificarea mărfurilor”;
                        
                     
                           (b)
                        
                        
                           teza introductivă se înlocuiește cu următoarea:
                           „În scopul aplicării anexei I la Regulamentul (UE) nr. 514/2011 și a anexei I la Regulamentul (CEE) nr. 2658/87, se utilizează următoarele metode și proceduri pentru clasificarea următoarelor mărfuri:”;
                        
                     
                           (c)
                        
                        
                           punctele 2 și 3 se înlocuiesc cu următorul text:
                           
                                       „2.
                                    
                                    
                                       În scopul clasificării mărfurilor care se încadrează la codurile NC 1704 10 10 și 1704 10 90 și 1905 20 10-1905 20 90, conținutul de zaharoză, inclusiv zahărul invertit exprimat ca zaharoză, se determină prin utilizarea metodei HPLC; (zahărul invertit exprimat ca zaharoză se calculează ca suma cantităților egale de glucoză și fructoză înmulțită cu 0,95);
                                    
                                 
                                       3.
                                    
                                    
                                       În scopul clasificării mărfurilor care se încadrează la codurile NC 1806 10 15-1806 10 90, conținutul de zaharoză/zahăr invertit/izoglucoză se determină în conformitate cu formulele, metoda și procedurile stabilite la articolul 2 punctul 2 din prezentul regulament;”.
                                    
                                 
                     
         
               4.
            
            
               La articolul 4 se adaugă următorul titlu: „Raport de încercare”.
            
         
               5.
            
            
               La articolul 5 se adaugă următorul titlu: „Dispoziții finale”.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iunie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 328, 15.12.2009, p. 10.
   
      (2)  JO L 256, 7.9.1987, p. 1.
   
      (3)  JO L 248, 17.9.2008, p. 8.
   
      (4)  JO L 138, 26.5.2011, p. 18.
   
      (5)  JO L 328, 15.12.2009, p. 10.
   
      (6)  JO L 138, 26.5.2011, p. 18.”